
Për shpronësimin për interes publik të pasurive të paluajtshme, që preken nga ndërtimi i varrezave publike në Bashkinë e Cërrikut

Në mbështetje të pikës 2 të nenit 100 të Kushtetutës, të neneve 5, pika 1, 20 e 21 të ligjit nr.8561, datë 22.12.1999 "Për shpronësimet dhe marrjen në përdorim të përkohshëm të pasurisë, pronë private, për interes publik", të neneve 21 dhe 27 të ligjit nr.8379, datë 29.7.1998 "Për hartimin dhe zbatimin e Buxhetit të Shtetit të Republikës së Shqipërisë" dhe të nenit 7 të ligjit nr.8847, datë 19.12.2001 "Për Buxhetin e Shtetit të vitit 2002", me propozimin e Ministrit të Rregullimit të Territorit dhe Turizmit dhe të Ministrit të Pushtetit Vendor dhe Decentralizimit, Këshilli i Ministrave

V E N D O S I:

1. Shpronësimin për interes publik të pasurive të paluajtshme, që preken nga ndërtimi i varrezave publike në Bashkinë e Cërrikut, në Qarkun e Elbasanit.
2. Shpronësimi të bëhet në favor të Bashkisë së Cërrikut.
3. Pronarët e këtyre pasurive të paluajtshme, të cilët shpronësohen, të kompensohen në vlerë të plotë, sipas masave përkatëse që paraqiten në listën që i bashkëlidhet këtij vendimi për sipërfaqen e përgjithshme 4022 m2 tokë arë, vlerësuar në shumën e përgjithshme prej 2 011 000 (dy milionë e njëmbëdhjetë mijë) lekësh.
4. Ky fond të pëballohet nga fondi rezervë i Këshillit të Ministrave.
5. Vlera e shpenzimeve procedurale në shumën 163 000 (njëqind e gjashtëdhjetë e tre mijë) lekë të përballohet nga buxheti i vitit 2002, miratuar për Bashkinë e Cërrikut, e cila të kryejë dhe pagesën e pronarëve të shpronësuar.
6. Shpronësimi të fillojë dhe të përfundojë në periudhën 24 korrik deri në 1 gusht 2002.
7. Ngarkohen Ministria e Rregullimit të Territorit dhe Turizmit, Ministria e Pushtetit Vendor dhe Decentralizimit, Ministria e Financave dhe Prefektura e Qarkut të Elbasanit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Pandeli Majko

Lista emërore e pronarëve që do të shpronësohen për ndërtimin e varrezave publike në Bashkinë e Cërrikut

	Nr.
	Emri, atësia, mbiemri
	Sipërfaqja m2
	Çmimi lekë/m2
	Vlera lekë

	1
	Faik Sali Kamami
	1000
	500
	500 000

	2
	Shyqyri Haziz Kamami
	1640
	500
	820 000

	3
	Mahmut Ibrahim Kamami
	1382
	500
	691 000

	
	SHUMA
	4022
	
	2 011 000





